

**ДРЖАВЕН СОВЕТ ЗА ПРЕВЕНЦИЈА НА**

**ДЕТСКО ПРЕСТАПНИШТВО И ПРАВДА ЗА ДЕЦА**

**РЕПУБЛИКА СЕВЕРНА МАКЕДОНИЈА**

 ФИНАЛНА ВЕРЗИЈА

**ИЗВЕШТАЈ ЗА СПРОВЕДУВАЊЕ НА АКЦИСКИОТ ПЛАН**

**[2023-2024]**

**ЗА СПРОВЕДУВАЊЕ НА НАЦИОНАЛНАТА СТРАТЕГИЈА ЗА ПРЕВЕНЦИЈА И ПРАВДА ЗА ДЕЦА**

 **[2022-2027] И**

**АКЦИСКИ ПЛАН 2022-2023**

Април, 2025година

**ЛИСТА НА КРАТЕНКИ**

РСМ Република Северна Македонија

НС Национална стратегија за превенција и правда за деца во Република Северна Македонија [2022- 2027 и Акциски план] [2022-2023]

АП Акциски план

ДС Државен совет за превенција на детско престапништво и правда за децата

ОС Општински совети за превенција на детско престапништво

МП Министерство за правда

МВР Министерство за внатрешни работи

МСПДМ Министерство за социјална политика демографија и млади

НП Народен правобранител

АСЈО Академија за судии и јавни обвинители

АКРСМ Адвокатска Комора на Рпублика Северна Македонија

ГО Граѓански организации

ЗПД Закон за правда за децата

**I. ВОВЕД**

**Предмет и цели на Извештајот:**

Овој извештај содржи предглед на спроведувањето на Акцискиот план [2023-2024] за спроведување на Националната стратегија за превенција и правда за деца [2022-2027].

Извештајот го опишува и оценува статусот на спроведувањето на секоја поединечна активност од АП.

Извештајот исто така ги идентификува и опишува проблемите и предизвиците кои се забележани при имплементацијата на одделните активности.

Препораките и заклучоците од овој Извештај ќе се употребат при процесот на планирање и спроведување на АП за 2025-2026 година.

**Методолошки пристап**

За потребите од изработка на овој извештај, ДС најнапред на редовна седница направи проценка на степенот на извршување на активностите (спроведено, во тек и неспроведено).

Во дополнување, од членовите на ДС преставници на надлежни институции за спроведување на предвидените активности како и од УНИЦЕФ и НП беше побарано да достават наративен опис на статусот на спроведување на активноста како и проблеми и предизвици кои се јавиле при нејзиното спроведување.

**Национална стратегија за превенција и правда за деца во Република Северна Македонија [2022- 2027 и Акциски план] [2022-2023]**

НС преставува стратешки документ која ја донесе ДС во 2022 година и преставува негова законска надлежност согласно тогашниот член 156 од Закон за правда за децата (Службен весник на Република Македонија бр. 148/2013, 152/2019 и 275/2019).

Визијата на НС е: „За сите деца во Република Северна Македонија се обезбедува превенција од нивно доаѓање во допир со законот и пристап до систем за правда кој е по мерка на детето, родово-осетлив и соодветно приспособен да ги гарантира нивните права согласно меѓународните и норми и стандарди за правда за деца, заснован на сеопфатна

национална правна рамка и меѓусекторска соработка помеѓу органите за правда за деца, социјална заштита, здравството и/или образованието“.

НС содржи 12 стратешки приоритетни области по целна група на деца:

* Ранливи деца кои се изложени на ризик да дојдат во судир со законот и деца под минималната возраст за кривична одговорност кои се инволвирани во престапништво,
* Деца над минималната возраст за кривична одговорност кои се во судир со законот,
* Деца жртви и деца сведоци на кривични дела вклучени во процесот на правда,
* Сите деца (во ризик од доаѓање) во контакт/судир со законот: [„трансверзални

приоритети“]

Одделните стратешките области содржат образложение и дефинирани стратешки цели кои ќе бидат постигнати во сферата на примарна, секундарна и терцијарна превенција.

**Поврзаност со други стратешки документи**

Една од главните цели на НС е да промовира комплементарност со останатите национални стратегии, особено во областите на детска заштита, социјална заштита, образование и/или здравство како што се: Националната стратегија и акциски план за спречување на насилството врз децата (2020-2025) и Националната стратегија за деинституционализација (2018-2027) и Стратегија за пробација.

**II. ПРЕГЛЕД НА ПОСТИГНАТИ РЕЗУЛТАТИ**

АП предвидува спроведување на **27 активности** кои произлегуваат односно се поврзани со одделна стратешка приоритетна област.

Од планираните 27, целосно се спроведени 16, делумно е спроведена една активност а не се спроведени 10.

Тоа значи дека стапката на спроведување на предвидените активности во АП изнесува 59%

Подолу во извештајот се дава детален приказ на степенот на реализација на предвидените активности систематизирани по одделни стратешки приоритетни области:

**Стратешка приоритетна област 1: Програми за секундарна превенција**

Показател/Активност:

1.1.2. Организирање дискусии во фокус групи со ранливите деца и нивните родители/старатели, претставници на институции и членови на заедницата за да се разберат нивните потреби и ставови околу секундарната превенција во град Скопје.

Статус: Неспроведено.

1.1.3. Спроведување на секундарни превентивни програми/услуги и практики кои се насочени кон тоа да спречат ранливите деца да дојдат во судир со законот и кон позитивни промени во локалните заедници и/или врсничките односи на ранливите деца во секоја општина.

Статус: Спроведено.

*ДС во 2024 година инцираше одржување тематски расправи и работилници со претставници од општините и ОС.*

*При тоа, беа одржани две седници со претставници на ОС, претставници на ЗЕЛС, како и средба во седиштето на ЗЕЛС со цел подобра координација и планирање на идни чекори со цел ефектуирање на превенцијата.*

*Првата средба се одржа во месец јуни 2024 година на која присуствуваа преставници на од ОС на Пробиштип, Берово, Пехчево и Македонска Каменица.*

*ОС беа запознати со законските одредби од Законот за правда за децата што се однесуваат на формирањето на ОС за превенција на детско престапништво:*

* *што е клучно за ОС и како се формираат според законските норми;*
* *мултисекторски состав на ОС од сите институции што се во допир со децата;*
* *вклучување на децата во ОС и*
* *изготвување Деловник за работата на ОС и годишна програма за работа.*

*По претходно изработени предлог-формулари, преку ЗЕЛС до сите општини беа доставени и презентирани предлог- Годишна Програма за работата на ОС и предлог-Извештај за работа на ОС.*

*Беше укажано на неопходната потреба ОС да ги изготвуваат Програмата и Извештајот за својата работа. Се потенцираше потребата од мултисекторски пристап во формирањето со застапеност на сите сфери во општеството, а се со цел да се намалат ризиците за правилен раст и развој на децата во ризик.*

*Битно значење им се даде и на Индикаторите за собирање податоци кои се показатели на состојбите на децата во ризик, децата во судир со Законот како и на децата жртви и преку истите може да се согледаат битните потреби, проблеми и ризици со цел да може да им се помогне на децата. Во тој контекст се укажа на потребата од следење на состојбите во основните и средните училишта и детските здруженија, а како би се утврдиле причините за врсничкото насилство и други проблеми. Затоа особено важно е ОС да остваруваат средби со основните и средните училишта.*

***Втората средба*** *со цел размена на искуства и согледувања, ДС ја одржа во декември 2024 година во просториите на ЗЕЛС. Оваа средба произлезе како резултат од позитивното искуство од успешно организираната прва работилница на претставници од ОС од општини од Источен регион со членови на ДС.*

*Целта на ваквите активности на ДС беа размена на искуства и добри практики за спроведени активности на локално ниво за превенција на детско престапништво. На средбата во декември со претставници од скопските општини беа презентирани изработените предлог- Годишна Програма за работата на општинските совети за превенција на детско престапништво и предлог-Извештај за работа на општинскиот совет на превенција на детско престапништво.*

*Средбите покажаа дека постои потребата од преземање активности со цел унифицирани формулари за изработка на годишни програми и извештаи за работата на општинските совети со цел презентирање на преземените активности за спроведување на годишните програми на општинските совети кои се планира да бидат формирани, но едновремено и во однос на веќе формираните општински совети со цел тие треба да бидат функционални.*

*На средбите со општинските совети беа истакнати добрите примери на посветени општини и функционални ОС во Битола, Велес, Пробиштип, Радовиш, Кавадарци и Тетово.*

*Беше укажано дека е потребна заедничка посветеноста на координаторот од општината и на претставниците од Центрите за социјални работи како членови во ова тело.*

*Од средбите произлезе заклучокот дека општините се свесни за важноста од оваа тема и спроведувањето на активности за превенција, но мора да се земат предвид и недоволното финансиски средства и човечките ресурси во општините за функционалност на овие тела.*

1.1.3 Спроведување на програми/услуги за секундарна превенција и практики кои се насочени кон тоа да ги спречат децата да отсуствуваат и предвремено да го напуштаат училиштето (образованието) во секоја општина.

Статус: Спроведено.

*Државниот совет со писмен допис се обрати до Педагошката служба при Министерството за образование и наука да достави податоци за извршени советување на ученици и родители/старатели во сите основни и средни училишта на територијата на Републиката за учебните 2022/2023.*

*Врз основа на доставените податоци:*

*-во* ***основните училишта*** *се извршени советувања на родители/старатели и тоа: за намален успех во учењето 4372, за нередовно посетување на наставата 2819, за несоодветно однесување во училиштето 1338.*

*-во* ***основните училишта*** *се извршени советувања за намален успех во учењето 4483, за нередовно посетување на наставата 2527, за несоодветно однесување во училиштето 1784.*

*-во* ***средните училишта*** *се извршени советувања на родители/старатели и тоа: за намален успех во учењето 5542, за нередовно посетување на наставата 3497, за несоодветно однесување во училиштето 698.*

*-советувања на ученици во* ***средните училишта****: за намален успех во учењето 5793, за нередовно посетување на наставата 34557, за несоодветно однесување во училиштето 861.*

*Врз основа на извршените советувања на ученици и родители/старатели во основните и средните училишта Педагошката служба заклучува дека овие советување овозможиле подобрување на успехот на учениците, зголемување на нивната редовност, како и корегирање на одредени облици на несоодветно однесување на учениците.*

1.1.3. Спроведување на програми/услуги за секундарна превенција и практики кои се насочени кон советување и насочување на родителите/старателите и семејствата на ранливите деца во секоја општина.

Статус: Спроведено.

*Во рамките на ЈУ за згрижување на деца со воспитно социјални проблеми и* *нарушено поведение со финансиска помош на Светска банка и Европската* *унија беше направен предлог проект за реконструкција на дел од установата за* *отварање на Советувалишен центар за деца во ризик;*

*Центрите за социјална работа во 2024година ги реализирале следните активности на социјална превенција:*

* *Упатување во соодветно советувалиште на деца во ризик и деца во судир со законот: 53 мерки спрема 53 деца,*
* *Помош на семејства: 1576 мерки спрема 1579 деца,*
* *Надзор над вршење на родителско право: 24 мерки*
* *Предупредување на родителите за недостатоци во воспитанието и развојот на детето 254 мерки,*
* *Вршење постојан надзор над вршењето на родителското право 10 мерки,*
* *Сместување во установа 2 мерки,*
* *Упатување во мал групен дом 1 мерка,*
* *Давање на секаков вид на правна помош и застапување 22 мерки,*
* *Обезбедување на соодветна психо-социјална интервенција и третман 1050 мерки спрема 1559 деца,*
* *Помош на поединец 2602 мерки спрема 2743 деца.*

*Во делот на семејно насилство воспоставени се 17 специјализирани сервиси за жртви на семејно насилство во 7 Плански региони на територијата на Република Северна Македонија и тоа: 9 - советувалишта, 6-Центри за лица за жртви на семејно насилство (засолништа) и 2 – Кризни центри 24/48 часа. За функционирање на специјализираните сервиси за жртви на семејно насилство изготвени се: Програми за работа на советувалиште за жртви на семејно насилство и Центар за лица жртви на семејно насилство.*

*Изготвени се:*

*-Програма за финансирање на програмските активности на здруженија за борба против семејното насилство и на Црвениот крст на Република Северна Македонија согласно Законот за игри на среќи и забавни игри. Финансирани се 4 граѓански здруженија кои даваат специјализирани сервиси за жртви на семејно насилство и тоа: СОС линија, Кризен центар 24/48, Центар за лица жртви на семејно насилство (засолниште) и Советувалиште за жртви на семејно насилство.*

*- Стандарни оперативни процедури за специјализирани услуги за жртви на семејно насилство и сторители на семејно насилство- Проект Холандска амбасада.*

*Услуги на советување се пружаат во:*

*-Приватна установа за вонсемејна заштита СОС детско село подрузница советувалиште СОС село Шуто Оризари- корисници: малолетни лица и родители од семејства со социјален ризик кои живета на територијата на Шуто Оризари*

*- Приватна установа за вонсемејна заштита СОС детско село подрузница советувалиште СОС село Гази Баба – корисници : малолетни лица и родители од семејства со социјален ризик кои живета на територијата на Гази Баба*

*- Хуманитарно здружение МАЈКА -Куманово, корисници: жртви на семејно насилство*

*- Асоцијација на здравствена едукација и истражување ХЕРА-Скопје, корисници: сторители на семејно насилство, жени жртви на насилство и семејно насилство, млади во ризик од злоупотреба на дроги и нивните семејства, момчиња и мажи засегнати од насилство*

*- Национална мрежа против насилство врз жените и семејно насилство Глас против насилство Скопје, корисници: психосоцијален третман на жени жртви на насилство и семејно насилство, специјализирано советување за работа со деца жртви на насилство.*

1.1.3. Зголемување на свеста на медиумите за нивната широка општествена улога и одговорност, како и нивното влијание врз (ранливите) деца на национално ниво и општинско ниво.

Статус: Спроведено

*Во мај 2024 во рамките на проектот Поддршка на ЕУ за владеење на правото година се реализираше обука за комуникација за време на криза и интервју со медиуми.*

**Стратешка приоритетна област 2: Програми за рана интервенција**

Показатели/Активности:

2.1.2. Организирање дискусии во фокус групи со децата и нивните родители/старатели за да се разберат нивните потреби и ставови во однос на раната интервенција во град Скопје.

Статус: Неспроведено.

2.1.3.Организирање на студиска посета за релевантните органи во земја во регионот која има спроведено широк опсег на иновативни програми и услуги за рана интервенција базирани на докази.

Статус: Спроведено

*Беше реализирана студиска посета во Србија а целта на студиското патување беше посета на институции кои постапуваат со деца во ризик и институции од областа на социјалната заштита. заради размена на искуства и практики на постапување со деца во ризик. Учесници на оваа патување беа преставници од Министерство за Труд и Социјална политика, Завод за социјални дејности, претставник на НВО, преставници од локалната заедница и преставник на UNDP кои беа и организатори на оваа посета.*

*При тоа се направи посета на:*

 *Детското засолниште во Белград:Засолништето нуди два вида услуги за деца и млади: Услуга за сместување во прифатилиште за привремено згрижување деца и млади лица во кризни ситуации (до 48 корисници) дневна услуга за обезбедување на привремени или повремени интервенции и задоволување на непосредните потреби на децата и младите кои се во улична ситуација и доброволно ја бараат или се согласуваат со оваа услуга (до 30 корисници);*

*Прифатилиште-шелтер центар за деца во Белград: Услуга сместување во прифатилиште-шелтер центар обезбедува привремена и целосна грижа и сместување за деца и млади од двата пола, на возраст од 7-18 години, од Белград, како и деца од цела Србија кои се на територијата на Белград;*

*Дневен центар: Под поимот „деца во улична ситуација“ првенствено се подразбираат деца чиј живот и работа зависи од улицата, без разлика дали се сами, со своите врсници или со своето семејство, но и поширока популација на деца кои имаат воспоставено силни врски со јавните површини и за кои улицата игра важна улога во секојдневниот живот.*

*Засолниште за деца „Безбедна детска куќа“: Корисници на услугите „Безбедна детска куќа“ се: деца жртви на насилство, напуштени, запоставени и малтретирани деца, деца без соодветна родителска грижа, деца принудени на работа кои живеат на улица, како и малолетници кои се жртви на човечки трговија со луѓе.*

*Центар за социјална работа во Нови Сад,*

*Засолниште/прифатилиште за возрасни и стари лица: Засолништата за возрасни и стари лица обезбедуваат привремено сместување, задоволување на основните потреби, пристап до други услуги во заедницата и временски ограничени интервентни услуги во кризни ситуации на кои им е потребна итна безбедност;*

*Републички Завод за социјална заштита во Белград: Дејноста на Републичкиот Завод за социјална заштита се заснова на почитување и унапредување на човековите права и универзалните етички и професионални вредности, притоа почитувајќи го принципот дека општеството треба да му обезбеди можност на секој поединец активно да учествува во развојот на заедницата на која тој припаѓа.*

2.2.3.Зајакнување на упатствата за водење разговор со деца и координација помеѓу МВР и Центрите за социјална работа во таквите случаи.

Статус: Делумно спроведено.

*Не се спроведени обуки во текот на 2023 и 2024. Обуката е вградена во дигиталната платформа за учење на ЈУ Заводот за социјални дејности и професионалци од секторот за социјална заштита ја поминале обуката во 2024, но тоа не било координирано и со полициските службеници. Оваа 2025 година ќе се реализира работилници на оваа тема.*

2.2.3.Спроведување на интердисциплинарни работилници за вработените во МВР и ЦСР за упатствата на ниво на општински плански регион.

Статус: Неспроведено.

**Стратешка приоритетна област 3: Специјализација и меѓусекторска соработка**

Показатели/Активности:

3.1.1 Зајакнување на капацитетите на полициските службеници кои применуваат полициски овластувања кон деца

Статус: Спроведено

*Во 2024 година се имплементираше билатералниот проект:* *„Зајакнување на капацитетите на полицијата на Северна Македонија со цел исполнување на меѓународните најдобри пракси и стандарди за човекови права во делот на малолетничка правда и полициското работење во заедницата“, кој што е дел од поддршката на Шведска за реформата во полицијата на Република Северна Македонија.*

*Одржани се 5 работилници за изработка на програма за обука за полициски службеници кои имаат надлежност да применуваат овластувања кон деца и тоа: обука на обучувачи - Техники за форензичко интервју при интервјуа со деца и специјализирана обука за инспектори*

*Во рамките на проектот спроведена е заедничка работилница за испитување и оценка на актуелните практики, за идентификување практични решенија и стратегии за зајакнување на координацијата меѓу засегнатите страни во синџирот на правда, одговорен за Правдата за деца. Опфат на учесници: Основно јавно обвинителство, Основeн кривичен суд, Центар за социјална работа, Адвокатска комора, инспектори за деца - Министерството за внатрешни работи, како и претставници од шведското Јавно обвинителство и полиција.*

3.2.2. Зајакнување/создавање ефективен механизам за координација на ниво на општински плански регион.

Статус: Спроведено-види 1.1.3. во Секундарна превенција

3.2.1 Зајакнување на меѓусекторска соработка меѓу стручните лица за правда за деца и стручните лица за социјална заштита и, по потреба, и меѓу образовниот систем, здравствениот систем и локалните ГО/НВО на ниво на општински плански региони.

Статус: Спроведено

*УНИЦЕФ во соработка со Министерството за социјална политика, демографија и млади, јавната установа за згрижување деца со воспитно-социјални проблеми и нарушено поведение Скопје, и невладини организации организираше работилници и обуки за работа со деца во ризик и поддршка на менталното здравје, со фокус на децата во државна грижа и децата со комплексни емоционални потреби.*

*На работилниците присуствуваа преставници од училиштата, центрите за социјална работа и малите групни домови.*

*Член на ДС во 2024 година присуствуваше на две работилници-состаноци ОС-Битола:*

*Првата на тема:,,Врсничко насилство и превенција во училиштата”, која помина во конструктивен состанок за деца со кои одредени училишта имаат потешкотии во справувањето, при што секој од свој аспект даде предлог за надминување на ризикот.*

*Втората на тема: ,,Булинг-врсничко насилство,, со посебно аквцент на сајбер-насилство и препознавање, како и мерки за заштита и пријавување, при што целна група беа деца од ромската популација.*

3.3.1 Ревидирање на Националните упатства за меѓусекторска соработка и постапување во случаи на деца во судир со законот за стручните лица за правда за деца и стручните лица од социјалната заштита.

Статус: Неспроведено

3.3.1 Спроведување на интердисциплинарни работилници за стручните лица кои работат во системот на правда за деца (полициски службеници, обвинители, судии и адвокати) и системот за социјална заштита (социјални работници и службеници за пробација) согласно Националните упатства на ниво на општински плански региони.

Статус: Неспроведено

**Стратешка приоритетна област 4: Правично постапување и судење**

Показатели/Активности:

4.4.1 Почитување на правата и минималните гаранции на децата кои се во судир со законот од страна на полициските службеници, обвинителите, судиите, адвокатите, социјалните работници и/или службениците за пробација во сите фази од процесот на правда за деца.

Статус: Спроведено.

*Законот за правда за децата(Службен весник на РСМ број:66/24 ) од 2024 година ја реафирмира обврската за специјализација односно јакнење на капацитетите на субјектите во системот за правда за децата:*

*-**Стручните работници во центрите за социјална работа, судии, јавни обвинители, полициски службеници,адвокати и медијатори да посетуваат специјализирана обука за права на детето и детско престапништво од најмалку пет дена во текот на годината во земјата или во странство- членови 34, 86 ,107 и 124.*

*-Во постапката што се води за дејствија што со закон се предвидени како кривични дела во кои детето се јавува како жртва судовите, јавните обвинители и полициските службеници на Министерството за внатрешни работи можат да постапуваат само доколку поседуваат соодветно образование и имаат посебно познавање и искуство од областа на правата за детето и за кривично-правната заштита на децата- член 172.*

*Во организација на АСЈО во 2024 година се реализираа три обуки на судии и јавни обвинители на следните теми: Одговорност на родители за штета причинета од дете, Постапка по Закон за правда за децата и Проценка на најдобар интерес на детето.*

*Во 2024 година АКРСМ организираше една обука за обучување на адвокати за работа согласно Законот за правда на децата од која обука, адвокатите се здобиени со*

*сертификати за работа согласно овој Закон.*

4.2.1 Балансирање на правото на правичен третман и судење со правото да се земе предвид најдобриот интерес на децата како главен принцип од страна на полициските службеници, обвинителите, судиите, адвокатите, социјалните работници и/или службениците за условна казна во сите фази од процесот на правда за деца.

Статус: Спроведено.

*Во ЗПД од 2024 година се надоградува* ***начелото на најдобар интерес на детето.*** *При тоа се уредува дека најдобриот интерес на детето подразбира постапување и одлучување при што примарно значење имаат интересите на детето за негова заштита, воспитување, превоспитување и правилен раст и развој и ефектите што таквото постапување односно одлучување ги има врз детето, при што е пропишано дека секогаш најдобриот интерес на детето има статус на попретежно начело, во случај доколку дојде во судир со други интереси,  материјални и процесни одредби.*

*Сите специјализирани органи се должни да вложат посебно внимание и разумно прилагодување на средината во случај на постапување спрема дете согласно одредбите на овој закон, со цел да се обезбеди детето да учествува во постапката без непотребни оптоварувања, почитувајќи го правото на приватност и заштитата на личните податоци.*

*Се реафирмира правото на дете на* ***правично судење во разумен рок,*** *пред независен и непристрасен суд за дејствие што со закон е предвидено како кривично дело(Член92):*

*Примената на форми за свртување на судската постапка и моделот на ресторативна правда (враќање во поранешна состојба) се уредува со одредбите за примена на мерки на помош и заштита спрема дете во ризик и уредување на постапката на посредување меѓу центарот за социјална работа и детето а заради враќање на имотната корист или надоместување на штетата што ја направило детето. Овие стандарди се содржани и во Директивата EU2016/800 на Европскиот парламент и на Советот за процедурална заштита за деца кои се осомничени или обвинети во кривична постапка.*

*Ова произлегува и од член 19 во кој се предвидува дека: "За дејствие на дете над 14 години кое со закон е предвидено како кривично дело или прекршок, надлежните органи и институции по правило не поведуваат судска постапка за да се избегне штетното влијание врз детето. Судска постапка по правило се поведува само во случаите предвидени како кривично дело со овој закон, ако детето над 14 години сторило дејствие кое е предвидено како кривично дело за кое се изрекува казна затвор од три години или потешка казна, или во случај кога целта на мерките или на санкциите утврдени со овој закон не може да се постигне без таква постапка."*

*Постапките на* ***ресторативна правда се****: постапка со примена на индивидуален план за детето и родителите/от односно старателот (членови 26-31), постапка на посредување (член 32), примена на мерки за одвраќање (членови 77-81) и медијација (членови 82-89).*

**Стратешка приоритетна област 5:Мерки засновани во заедницата**

Показатели/Активности:

5.3.1 Зајакнување на капацитетите за примена на упатствата за стручните лица во ЦСР и Службите за пробација во секоја општина.

Статус: Спроведено

*Со поддршка на Амбасадата на САД 7(седум) пробациски службеници успешно завршија 5 дневна обука за обучувачи.*

*На 30 и 31 мај 2024 година пробациските службеници кои се дел од работната група за односи со јавност успешно поминаа обука за комуникација во кризни ситуации и интервју за медиуми. Обуката се одржа во рамките на планираните активности со ИПА проектот,,Поддршка на ЕУ за владеење на правото”.*

*Хелсиншкиот комитет за човекови права на 3 јули 2024 година ја презентираше анализата на ,,Мониторингот на спроведување на Стратегијата за развој на пробациската служба во РСМ(2021-2025) “ за 2023 година.*

*На 21 и 22 мај 2024 година сите пробациски службеници успешно завршија дводневна обука за работа со сторители кои се зависници од дрога, алкохол и коцкање. Обуката се одржа во рамките на ИПА проектот,,Поддршка на ЕУ за владеење на правото.*

*Во рамките на проектот ,,Воспоставување услуги во заедницата за поддршка на ресоцијализација и реинтеграција на поранешни осудени лица” беа одржани три регионални обуки, во Скопје од 28.02-01.03 2024, во Струмица од 13-15.03.2024 и во Охрид од 3-5.04.2024 година. На обуките присуствуваа пробациски службеници, вработени од Секторите за ресоцијализација во Казнено-поправните установи, претставници на невладиниот сектор и Центрите за социјална работа. Посебен акцент за време на обуките беше ставен на меѓуинституционалната соработка.*

*Во септември 2024 година во рамките на проектот Поддршка на ЕУ за владеење на правото се реализираше обука за обучувачи за 10 пробациски службеници.*

*Во декември 2024 година дел од пробациските службеници присуствуваа на обука и презентирање на програмата и СОП за подготовка пред отпуст и пост-пенална поддршка, со поддршка на Совет на Европа.*

*Во рамки на проектот Поддршка на ЕУ за владеење на правото во ноември 2024 година се одржа специјализирана обука за високоризични сторители.*

*Во рамки на проектот Поддршка на ЕУ за владеење на правото во ноември 2024 година се одржа специјализирана обука за немотивирани лица под пробациски надзор.*

*Во 2024 година финализиран е документот-нацрт Стратегија за комуникација и видливост на пробациската служба.*

*Пробациската служба во текот на 2024 година зеде учество на неколку панел дискусии во организација на невладиниот сектор, како и во снимање на телевизиски стории со цел поголема промоција на службата.служба*

*Во текот на месеците ноември и декември 2024 година одржани беа три тркалезни маси во соработка со Македонско здружение на млади правници(МЗМП), Пенолошко друштво, Избор од Струмица и Станица ПЕТ од Прилеп, од кои две во Скопје, а една во Прилеп, на кои присуствуваа претседатели на судови, судии, јавни обвинители, преставници на затворите, пробациски службеници, професори и претставници на останатите институции кои соработуваат со пробацијата при извршување на пробациските работи. Темите на кои се дискутираше беа надминување за затворската преполнетост, условен отпуст и електронски мониторинг, како и унапредување на пробациската служба. Од тркалезните маси се произлезени заклучоци и препораки.*

5.1.1 Организирање серија дискусии во фокус групи со стручни лица, локални ГО/НВО и деца во судир со законот (и нивните родители/старатели) за да се разберат нивните ставови и искуства со мерките што се извршуваатво заедницата/семејството на општинско ниво.

Статус: Неспроведено

**Стратешка приоритетна област 6: Институционални мерки, лишување од**

**слобода и предвремен отпуст**

Показатели/Активности:

6.2.3 Судот ги сместува децата во судир со законот исклучиво во групни домови, воспитно-поправни установи и поправни установи за деца кои се во согласност со меѓународните стандарди за лишување од слобода.

Статус: Спроведено

*ЗПД од 2024 година го реафирмира начелото на примена на мерката лишување од слобода како последно средство. Согласно Член 12: ”Задржувањето на детето и применување на притвор се применува само како последно средство во постапката и само под услови и во траење определени со овој закон.”*

*Примената на Законот за правда за децата покажа дека во најголем број случаи субјектите во системот на правда за децата применуваат мерки/санкции кои не вклучуваат лишување од слобода на децата што кореспондира со Законот за правда за деца. Согласно, Годишниот извeштај на Државниот совет за превенција на детско престапништво за 2023 година:*

* *Казна затвор за деца во 2023 е изречена на четири деца, во 2022 година мерката била изречена на 11 деца, во 2021 на седум деца,*
* *Mерката притвор е изречена спрема десет деца,*
* *Заводски мерки во 2023 се изречени кон 12 деца, од кои во воспитна установа се упатени 6 деца и во ВПД се упатени 6 деца. Сите мерки се изречени против машки деца.*

**Стратешка приоритетна област 7: Права на детето и посебни мерки за заштита**

Показатели/Активности:

7.1.1 Почитување на интерсекторски права за правда за деца во случаите на деца жртви/сведоци на кривични дела во текот на процесот на кривичната правда.

7.1.1.Почитување на специфичните права на децата жртви/сведоци на кривични дела во текот на процесот на кривичната правда.

Статус: Спроведено

*Во ЗПД од 2024 година во* [*членовите*](file:///C%3A%5CGordana%5CDesktop%5C1.%20tekovni%20proekti%5C1.%20A%20PROEKTI%5C1.%20A%202024%5C2024%20MRKK%20trud%20so%20Nena%20za%20DS%5C%D0%97%D0%9F%D0%94%20%D0%B7%D0%B0%20%D1%80%D0%B5%D0%B2%D0%B8%D1%98%D0%B0%20.docx#_Toc150673503) *166-176 се транспонира* *Директивата 2012/29/ЕУ на Европскиот парламент и на Советот од 25 октомври 2012 година за утврдување минимални стандарди за правата, поддршката и заштитата на жртвите на криминал и за замена на Рамковната одлука на Советот 2001/220 / ЈHА и се уредува з*[*аштита на детето како жртва или сведок во кривичната постапка*](file:///C%3A%5CGordana%5CDesktop%5C1.%20tekovni%20proekti%5C1.%20A%20PROEKTI%5C1.%20A%202024%5C2024%20MRKK%20trud%20so%20Nena%20za%20DS%5C%D0%97%D0%9F%D0%94%20%D0%B7%D0%B0%20%D1%80%D0%B5%D0%B2%D0%B8%D1%98%D0%B0%20.docx#_Toc150673508)*.*

*Децата жртви на дејствија кои со закон се предвидени како кривични дела, согласно основните начела на ЗПД, ги имаат истите права што ги имаат и полнолетните лица жртви пред, за време и по завршувањето на кривичната постапка, како и посебните права признати со Конвенцијата за правата на детето и другите меѓународни договори ратификуван согласно Уставот на РСМ и децата жртви на дејствија кои со закон се предвидени како кривични дела и децата сведоци уживаат засилена заштита и поддршка од сите институции, органи и поединци во системот на правда за децата, со цел да се намалат негативните последици врз нив од кривичното дело и да се спречи негативното влијание на постапувањето на институциите врз правилниот развој на детето и да се поттикнат да побараат заштита пред надлежен суд.*

*Под влијание на Директивата 2012/29/ЕУ на Европскиот парламент и на Советот од 25 октомври 2012 година за утврдување минимални стандарди за правата, поддршката и заштитата на жртвите на криминал проширени се правата на детето жртва и сведоци со следниве права:*

* *да биде заштитено од застрашување и одмазда;*
* *да биде придружувано од родителите/от односно старателот или друго полнолетно лице во текот на постапувањето пред органот што ја води постапката;*
* *да бидат информирани детето за сите прашања во врска со кривичното дело, кривичната постапка, и во врска со осомничениот, обвинетиот и осудениот;*
* *давање исказ во услови кои се адаптирани на неговите потреби и развој во безбедна околина*
* *давање на еден исказ без неоправдано одолговлекување по поднесување на кривичната пријава кој се снима во согласност со одредбите на овој закон и се користи како доказ во текот на постапката;*
* *родителите/от односно старателот да бидат информирани за укинување на притворот или друга мерка за обезбедување присуство на детето во судир со законот или на обвинетиот и за отпуштање на осудениот од издржување на казната затвор;*
* *родителите/от односно старателот да бидат информирани за секоја одлука со која правосилно се запира односно завршува кривичната постапка;*
* *на информирации во врска со пристапот до медицинска помош, и другите облици на помош и поддршка како во текот, така и по завршување на кривичната постапка;*
* *право на пристап до служби за поддршка на жртвите обезбедени преку органи, установи и организации и други права пропишани со закон;*
* *родителите/от односно старателот имаат право на пристап до служби за поддршка на жртвите обезбедени преку органи, установи и организации и други права пропишани со закон во зависност од потребите и степенот на штетата претрпена како резултат на кривичното дело сторено против жртвата.*

*Исто така, согласно оваа директива се уредува право на дете жртва на индивидуална процена на жртвата со цел да се утврди дали постои потреба за примена на една или повеќе посебни мерки за процесна заштита.  При индивидуалната процена на жртвата особено се земаат предвид личните карактеристики на детето жртва, неговата психофизичка развиеност, видот и природата на кривичното дело и околностите на неговото извршување. Посебно внимание им се посветува на децата кои претрпеле тешки психофизички оштетувања или потешки последици од кривичното дело поради тежината на кривичното дело, жртвите на кривично дело сторено поради некои лични карактеристики на жртвата и на жртвите чијшто однос со сторителот е особено ранлив.*

**Стратешка приоритетна област 8: Интегрирани мултидисциплинарни и**

**меѓусекторски услуги**

Показатели/Активности:

8.1.1 Формирани се постојани меѓусекторски тимови за децата жртви/сведоци на кривични дела кои своите дејствија ги преземаат во „Детски куќи“.

Статус: Неспроведено

**Стратешка приоритетна област 9: Право на информирање и учество на деца**

Показатели/Активности:

9.1.1 Поттикнување на промена на ставот на релевантните чинители да ги поканат децата во контакт/судир со законот слободно да ги изразат своите ставови и грижи за сите работи што ги засегаат во текот на процесот на правда за деца.

Статус: Спроведено

*Основни начело на новиот ЗПД се:*

*-Право на детето да биде информирано за правата и активно да учествува во носење на одлуки во неговиот живот и да даде свое мислење (Член 5) и*

*-Право да добие писмена поука за правата и усно да биде информирано за текот на постапувањето и на право на поплака и претставка за заштита на правата пред Народниот правобранител и други органи и институции кои имат надлежност да се грижат за правата на детето(Член 11);*

**Стратешка приоритетна област 10:** **Правна рамка за правда за деца**

Показатели/Активности:

10.1.1 Организирање на национални тркалезни маси со релевантните чинители за тие да се договорат околу потребните подобрувања и усогласување на примарното и секундарното законодавство за правдата за децата.

Статус: Спроведено

*Во Работната група за изработка на ЗПД од 2024година учествуваа преставници на надлежни институции, невладини организации и УНЦЕФ. На 11 Април 2022 година, Министерството за правда организира јавна расправа за Предлог на Законот за правда за децата.*

*Воедно, Работната група за подготовка на Предлог на Законот за правда за децата во процесот на консултации за Предлог на Законот со засегнатите страни посвети особено внимание на препораките за подобрување на законодавната рамка за правда за деца изрaботени од УНИЦЕФ во Република Северна Македонија.*

**Стратешка приоритетна област 11: Подигање на свеста за правдата за децата**

Показатели/Активности:

11.1.1 Организирање иницијативи за подигање на свеста за правдата за децата меѓу пошироката јавност, медиумите, родителите и социјалната заштита, правдата за деца, стручните лица од образованието и здравството на национално ниво.

Статус: Неспроведено

**Стратешка приоритетна област 12: Управување со податоци за правда за деца**

Показатели/Активности:

12.1.1 Воспоставување интегриран национален систем за управување со податоци за правдата за деца за да се обезбеди развој на политики, структури, постапки, надградба на човечки капацитети и испорака на услуги и финансии засновани на докази

Статус: Спроведено

*ДС од 2014 година користи листа од 32 индикатори, а податоците ги собира од 77*

*институции во системот на правда за децата и тоа од: 8 Сектори за внатрешни работи, 30 Центри за социјална работа, 26 Основни судови, 12 Основни јавни обвинителства во Република Северна Македонија што постапуваат пред судови со проширена надлежност и едно Основно јавно обвинителство за гонење на кривични дела од организиран криминал и корупција*

*Овие 32 индикатори по кои се собирани податоците, во годишниот извештај се*

*прикажани преку 24 индикатори поради тоа што за осум индикатори се собираат*

*податоци од сите сектори кои се компарираат и сублимирани во заеднички коментар.*

*Индикаторите во 2025 година беа ревидирани од ДС согласно новиот ЗПД.*

*Национално координативно тело за заштита на деца од злоупотреба и занемарување има обврска да изработи Годишен извештај за својата работа и за состојбата со децата жртви на злоупотреба и занемарување. Извештајот ја прикажува состојбата со децата жртви на злоупотреба и занемарување и остварување на нивните права согласно индикаторите добиени од страна на институциите во 6 сектори во системот на правда за децата (Министерството за образование и наука, Министерство за здравство, Министерство за внатрешни работи, Министерството за труд и социјална политика, Јавно обвинителство на РМ, Судови). Досега изработен е и објавен извештај за 2017 год. Собирани се податоци за 2018 год. и за 2020 год. но истите не се систематизирани и прикажани преку извештај. Со тоа се покажува и подготвеноста/неподготвеноста на институциите за собирање на релевантни податоци и користењето на нивните електронски програми за бележење и собирање на податоци за деца жртви на насилство.*

*Употребата на ревидираните образци за статистички податоци за деца во правосудниот систем, завршени во 2023 година од страна на Државниот завод за статистика (ДЗС) беа операционализирани во 2024 година.*

*УНИЦЕФ во соработка со ДЗС организираше работилници за подобрување на квалитетот на податоците во овој сектор на кои учествуваа 35 обвинители и судии како примарни собирачи на податоци.*